趙瀞

趙瀞（），四川成都府郫縣人，清朝政治人物。

 生平 
趙瀞是雍正元年（1723年）癸卯恩科四川鄉試第八十六名舉人（嘉慶）《郫縣志》卷三十一：“撫子瀞中式癸卯舉人。”。父為康熙二十二年舉人趙文菉，早逝。母范氏青年守節，含辛茹苦將其撫養成人（道光）《郫書》卷六：“范氏，舉人趙文菉妻，文菉早亡，范年二十，子瀞始生八月，長舉於鄉。”。乾隆十年（1745年）六月趙瀞任湖廣漵浦縣知縣（乾隆）《漵浦縣志》卷之十三：“趙瀞，四川郫縣人，舉人，乾隆十年六月任。”。因事降級調用，乾隆十七年（1752年）三月改甘肅甘州府經歷，乾隆十八年（1753年）五月告休（乾隆）《甘州府志》卷十：“經歷司趙瀞，四川郫縣人，舉人，漵浦縣知縣降級調用補授，乾隆十七年三月到任，十八年五月吿休。”。他曾撰寫〈重修沱江橋碑記〉，該文詳細記載乾隆年間郫縣知縣李馨（字蓮舫）主持重修縣北沱江橋的始末，記述官民同心協力、捐資出工，最終建成堅固新橋的過程（乾隆）《郫縣志書》卷之九：“重修沱江橋碑記，邑舉人趙瀞，縣治北關外有沱江橋，其塗遠達新彭，近通省會，蓋商賈輻輳之區也。前年橋圮於洪水，補葺而渡，往來行人心焉恫之，而艱於謀始。乙丑春，閩長溪李侯來宰是邦，凡興廢舉墮之事夙夜勤劬，而比橋未舉功，我侯憫焉。爰謀於衆曰：‘視民病涉而弗加之意，長吏之責也，吾欲易舊而為新，可乎？’衆皆曰：‘此吾儕願也。’又曰：‘其費不貲，吾雖捐薄俸以倡，能不勞民而即舉乎？’衆皆曰：‘此吾儕分也。’於是富者傾囷，勇者宣力，智者效謀，藝者呈技，輦石于山，市鐵於肆，百爾之需，刻期咸集。肇工於乾隆丁卯年十月，訖工於戊辰年三月。橋廣七尺，修十丈，兩岸鼎峙，極堅固雄偉之觀，而輪者、蹄者、負者、戴者，捨風波之艱，就坦道之履。問誰之賜歟？歸之我侯，謙讓未遑也。雖然，是役也，官存心於濟物，民好義以終事，上下一德，故能相與有成，其何可以無紀？爰述顛末，勒之貞泯，俾嗣之宰斯土者尚無忘前功焉。侯諱馨，別字蓮舫，福建福寧府福安縣人，癸卯恩科舉人。董斯役者，顧昭、許誠、馮開國、趙元龍等，皆敦實勤敏，克勷厥事，例得並書-{云}-。”。

 註釋 

J
Category:郫都人
Category:清朝漵浦縣知縣
Category:清朝甘州府經歷